Fabrica de Lapte Brașov inaugurează un nou centru logistic automatizat, în urma unei investiții de peste 40 milioane euro
Fabrica de Lapte Brașov, compania care produce și comercializează gama Olympus și unul dintre cei mai mari producători de lactate din România și din regiune, setează un nou standard în logistică și inaugurează un nou centru logistic, în Hălchiu, județul Brașov, în urma unei investiții de peste 40 de milioane de euro. Centrul logistic are o suprafață totală de 13.500 mp și este proiectat să optimizeze procesele logistice.